Anna Sakse - Vikipēdija

# Anna Sakse

### Vikipēdijas raksts

Anna Sakse

Anna Sakse (prec. Abzalone; dzimusi 1905. gada 16. janvārī, mirusi 1981. gada 2. martā) bija latviešu rakstniece. Pseidonīmi - Austra Sēja, Smīns, Trīne Grēciņa, Zane Mežadūja.

## [izmainīt šo sadaļu] Biogrāfija

Dzimusi Lejasciemā Laudzās sīkzemnieku ģimenē. Mācījusies Augulienas pamatskolā, Lejasciema ministrijas skolā un Lejasciema ģimnāzijā. 1925. gadā sākusi studēt LU pedagoģiju filoloģiju, bet studijas nav pabeigusi. Strādājusi laikrakstā "Pēdējā Brīdī" par tulkotāju un korektori, saistījusies ar komunistisko pagrīdi. Kādu laiku strādājusi tēva mājās, tad atkal par korektori izdevumā "Valters un Rapa". Otrā pasaules kara laikā evakuējusies uz PSRS. Pēc atgriešanās Latvijā strādājusi laikrakstā "Cīņa", pievērsusies publicistikai, vēlāk strādājusi tikai literāro darbu. Mirusi Rīgā, apbedīta Meža kapos.

## [izmainīt šo sadaļu] Bibliogrāfija

Pirmā publikācija-dzejolis "Dieva sapnis" laikrakstā "Tukuma Ziņas" 1925. gadā. Pirmspadomju darbos pievēršas Latvijas dzīves īstenībai. Padomju laikā propagandē komunistisko ideoloģiju, cildina kolektivizāciju (romāns "Pret kalnu"), kritizē pirmskara augskolu un literāros klasiķus (romāns "Dzirksteles naktī"), publicistikā nosoda nacismu. Blakus šādas ievirzes darbiem rakstījusi arī humoristiski satīriskus sacerējumus (krājumā "Nokaltis zars"), daudz darba veltījusi bērniem. Daiļrades pēdējā posmā pievērsusies literārajām pasakām (krājumā "Kalējdēls Kaspars", "Pasakas par ziediem"), literārās pasakas tradīcijas papildinot ar jaunām iezīmēm un tēliem. Vairāki darbi tulkoti krievu, vācu, igauņu, uzbeku valodā.

### [izmainīt šo sadaļu] Romāni

- "Darba cilts" (1941)
- "Pret kalnu" (1948)
- "Dzirksteles naktī" 2 d. (1951-1957)

### [izmainīt šo sadaļu] Stāstu krājums

- "Atgriešanās dzīvē" (1945)
- "Skarbais piesities" (1946)

### [izmainīt šo sadaļu] Humoresku krājums

- "Nokaltis zars" (1968)

### [izmainīt šo sadaļu] Literatūras pasakas

- "Pasakas" (1946)
- "Kalējdēls Kaspars" (1964)
- "Pasakas par ziediem" (1966)

### [izmainīt šo sadaļu] Prozas bērniem

- "Trīs šķūnīši" (1944)
- "Čitas burtnīca" (1958)
- "Kā zaķis brauca uz Rīgu pēc skābu kāpostu sēklām" (1986)

### [izmainīt šo sadaļu] Recenzijas

- "Atziņas un pārdomas" (1985)

| Šis ar literatūru saistītais raksts ir nepilnīgs. Jūs varat dot savu ieguldījumu Vikipēdijā, papildinot to.

Saturs iegūts no "http://lv.wikipedia.org../../../a/n/n/Anna_Sakse_090a.html"

Kategorijas: Nepabeigti raksti par literatūru | Latviešu rakstnieki | Latviešu valodā rakstošie | Latvijas PSR tautas rakstnieki

##### Views

- Raksts
- Diskusija
- Pašreizējā versija

##### Meklēt